Давлат тиббий суғуртаси жамғармаси методология бўлими томонидан 
2025 йил 2 - 5 сентябрь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedExpress” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича кўрсатма бериши юзасидан тақдим қилинган хат юзасидан ижрочилар билан алоқада 
иш олиб борилмоқда.
3. Турк эксперти Хасан Чегил билан ҳамкорликда “Давлат тиббий суғуртаси тўғрисида Қонун” лойиҳаси ишлаб чиқиш жараёни давом этмоқда.
4. [bookmark: _Hlk208227772]ZOOM платформаси орқали, халқаро эксперт Александ Кацага иштирокида “КҲГ шакллантириш мезонлари” мавзусида бўлиб ўтган ВКА йиғилишида иштирок этилди.  
5. Жамғарма раҳбарияти томонидан ZOOM платформаси орқали ташкиллаштирилган умумий йиғилишда иштирок этилди.
6. UZINFOCOM МЧЖ томонидан ZOOM платформаси орқали ташкиллаштирилган “UZINFOCOM томонидан Бирламчи тиббиёт ташкилотларида бириктирилган аҳоли кўрсаткичлари хисобот жадвали такдимоти” мавзусидаги ВКА йиғилишида :Жағарманинг барча ҳудудий бўлинмалари ходимлари иштирокида тақдимот ўтказилди.
7. Соғлиқни сақлаш вазирлигида иш гуруҳ аъзолари иштирокида  бўлиб ўтган “Соғлиқни сақлаш тизимини такомиллаштириш юзасидан ишлаб чиқилган лойиҳаларни амалга ошириш чора тадбирлар режаси“ бўйича амалга оширилган ишлар муҳокамасига бағишланган йиғилишда иштирок этилди.
8. D-MED “Электрон поликлиника ва стационар” ахборот тизими 
ва Жамғарма томонидан замонавий молиялаштириш механизмларини жорий этишда, электрон дастурлар интеграцияси ҳамда ахборот алмашинувини йўлга қўйиш мақсадида “Бириктирилган аҳоли”, “ЛИС” ҳамда “066 ҳ/ш” иловалар устида ҳамкорликдаги ишлар давом этмоқда.
9. Президент Администрацияси Раҳбарининг топшириғига биноан 
2026 йилга мўлжалланган Давлат дастурига таклифлар ишлаб чиқилди 
ва раҳбариятга тақдим этилди.
10. Ўзбекистон  Республикаси Президентининг 2024 йил 5 сентябрдаги "Давлат тиббий суғуртаси механизмларини жорий этишга оид чора-тадбирлари тўғрисида"ги ПҚ-311-сонли қарори 3-илова 15.1-бандида келтирилган топшириққа асосан “Тиббиётни бошқариш” мавзусидаги ўқув дастури лойиҳасини ишлаб чиқилмоқда. 
11. Семинарлар, аҳоли билан учрашувлар, мониторинг жараёнларида аҳоли ҳамда тиббиёт ходимлари томонидан берилаётган саволлар тўплами шакллантирилди ва уларга тўлиқ жавоблар тайёрланмоқда.
12. Матбуот хизмати томонидан тайёрланаётган матнлар, видеороликлар методология бўлими томонидан таҳрирлаб берилди. 
13. Артериал гипертония ва қандли диабет 2-тури билан оғриган беморларни ПЕН клиник баённомасига мувофиқ олиб бориш бўйича ўқув курси учун материаллар тўплами тайёрланмоқда. 
14. Давлат тиббий суғуртаси жамғармаси тизимида молиялаштириш механизмларини янада такомиллаштириш чора-тадбирлари тўғрисидаги Ўзбекистон Республикаси Вазирлар Маҳкамаси қарори лойиҳасига ўзгартириш 
ва қўшимчалар киритилиб, келишмовчилик жадвали тайёрланди.
15. Даволанган ҳолат учун чегириб қолинган маблағларни қайта ҳисоб-китоб қилишни янада такомиллаштириш бўйича ўзгариш ва қўшимчалар киритилмоқда.
16. Соғлиқни сақлаш тизимини такомиллаштириш юзасидан ишлаб чиқилган лойиҳаларни амалга ошириш бўйича сентябрь-октябрь ойига мўлжалланган ЧОРА-ТАДБИРЛАР РЕЖАСИ кўриб чиқилди.

